कोलकाता के कलाकार प्रस्तुत करेंगे श्याम भजन
स्थानीय श्री राधा मदन मोहन मंदिर में गोस्वामी गोबिंद बाबा के सानिध्य में श्याम प्रभु खाटू वाले का 2 दिवसीय वार्षिक महोत्सव 8 एवं 9 मार्च को मनाया जाएगा।
महोत्सव में कोलकाता के श्याम भजन गायक नेहा साव, रमाकांत सराफ, विजय अग्रवाल द्वारा भजन प्रस्तुत किया जाएगा। पवन कृष्ण गोस्वामी ने बताया कि इस वर्ष 131 सवामनियॉ लगेंगी। महोत्सव के पहले दिन 8 मार्च को शाम 4 बजे विशाल निशान यात्रा निकाली जाएगी एवं श्री श्याम भजनामृत वर्षा श्यामा कुंज में आयोजित की गई है।
आचार्य बांके बिहारी गोस्वामी ने बताया कि 8 मार्च को सुबह 5 बजे गोस्वामी गोबिंद बाबा के सानिध्य में श्याम प्रभु का दुग्धाभिषेक के साथ महोत्सव आरंभ होगा। इसके बाद श्याम बाबा का श्रृंगार, 9 बजे अखंड ज्योति पाठ, शाम 4 बजे विशाल निशान शोभायात्रा श्यामा कुंज से निकलकर नगर भ्रमण करते हुए श्रीराधा मदन मोहन मंदिर पहुंचेगी जहां 15 सौ श्याम भक्त निशान यात्री अपने अपने निशान खाटू वाले बाबा को अर्पित कर अपनी मनोकामनाएं अर्जी में लिखकर चढ़ाएंगे। रात 8 बजे से छप्पन भोग दर्शन के बाद श्रीश्याम भजनामृत वर्षा श्यामा कुंज हाल में आरंभ होगी। समारोह के दूसरे दिन 9 मार्च को सुबह 7 बजे अखंड ज्योति, 11 बजे महाआरती, भंडारा दोपहर 12 बजे से आरंभ होगा।
आयोजन को सफल बनाने 4 मार्च को श्री राधा मदन मोहन मंदिर में आयोजन प्रमुख गोस्वामी गोबिंद बाबा ने ने बैठक ली। बैठक में नगर की महिलाओं को श्याम महोत्सव सहयोग करने काे कहा गया।
hin_Deva hin_Deva hin_Deva hin_Deva awa_Deva